
REFERAT
Privind participarea Consiliului Local în calitate de susţinător al manifestării Salonul de arte vizuale, organizate de Uniunea Artiştilor Plastici din Timişoara
Uniunea Artiştilor Plastici din Timişoara a depus solicitarea nr. SC2006-000510/ 12.01.2006 pentru susţinerea financiară a proiectului Salonul de arte vizuale care se va desfăşura în perioada 25 noiembrie -30 decembrie 2006. 
Proiectul îşi propune trecerea în revistă a producţiei artistice recente a pictorilor, graficienilor, sculptorilor, artiştilor decoratori, designerilor, ceramiştilor, etc. care activează în aşezările bănăţene, promovarea noilor talente artistice şi recunoaşterea celor deja afirmate. Cu acest prilej va fi tipărit un catalog care va cuprinde monografia casei de creaţie, respectiv lista lucrărilor participante la acţiunea anului.
Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 5.000 RON, din cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei).

Detalii referitoare la această manifestare se află în materialul anexat.

